Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита, Снежана Михајловска со службена легитимација број 28-0008 и Соња Налбанти Димоска со службена легитимација број 28-0009, изврши редовен инспекциски надзор над субјектот на инспекциски надзор Црвен Крст на РСМ-Црвен крст на Град Скопје, со седиште на ул.11 Октомври бр.42а, застапуван од секретарот Сузана Тунева Пауновска и со Записник ИП1 број 16-500 од 24.01.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23) го донесе следното

**Р Е Ш Е Н И Е**

Се наредува на Сузана Тунева Пауновска, Секретар на Црвен Крст на РСМ-Црвен крст на Град Скопје (во натамошниот текст: давател на социјални услуги), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Координаторот за обезбедување на услугата лична асистенција да врши непосреден увид во домот на корисникот најмалку еднаш месечно, со цел да утврди дали услугата се дава континуирано, во целост и квалитетно и да организира координативни состаноци со личните асистенти еднаш неделно заради дискусија за сите околности кои влијаат врз давањето на услугата, согласно член 74 став 2 точка 2 од Законот за социјалната заштита и член 25 став 1 алинеја 4 и 9 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот (,,Службен весник на РСМ,, број 264/2019).

**Рокот за извршување на изречената инспекциска мерка изнесува 90 дена по приемот на решението и постојано**

2. Раководното или друго овластено лице кај давателот на социјални услуги, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

3. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Снежана Михајловска со службена легитимација број 28- 0008 и Соња Налбанти со службена легитимација број 28-0009, изврши редовен инспекциски надзор над субјектот на инспекциски надзор Црвен Крст на РСМ-Црвен крст на Град Скопје, застапуван од секретарот Сузана Тунева Пауновска и состави Записник ИП1 број 16-500 од 24.01.2024 година, во кој се констатирани недостатоци и неправилности во постапката за давање на услугата лична асистенција.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-500 од 02.02.2024 година

Инспектори за социјална заштита,

Снежана Михајловска

Соња Налбанти Димовска